འཛམ་གླིང་ཞི་བདེ་ལ་ཐུགས་འཁུར་ཡོད་མཁན་ཆོས་བྱེད་ཉམས་ལེན་པ་རྣམས་ལ་གཞི་རྩའི་འགན་འཁྲི་གཉིས་ཡོད།དང་པོ།ང་ཚོས་ངེས་པར་དུ་ཆོས་ལུགས་ནང་ཕན་ཚུན་དབར་གོ་རྟོག་སྤེལ་ནས་ཆོས་ལུགས་ཚང་མ་དོན་དངོས་ཤེས་པའི་ཐོག་ནས་མཐུན་སྒྲིལ་ཡོང་ཐབས་ལ་འབད་དགོས།དེའི་ཆ་ཤས་ཤིག་ང་ཚོས་ཆོས་ལུགས་ནང་ཕན་ཚུན་གྱི་ཡིད་ཆེས་ལ་བརྩི་བཀུར་ཞུ་བ་དང༌འགྲོ་བ་མི་སྤྱིའི་བདེ་ཐབས་ལ་དོ་གལ་གནང་པའི་ཐོག་ནས་སྒྲུབ་ཐུབ།གཉིས་པ།ང་ཚོས་ངེས་པར་དུ་སྐྱེ་འགྲོ་ཐམས་ཅད་ཀྱི་སེམས་ཚོར་འདྲེན་པའི་ཆོས་ཕྱོགས་ཀྱི་གཞི་མའི་རིན་ཐང་དེ་སྤེལ་བ་དང་སྐྱེ་འགྲོ་སྤྱིའི་བདེ་སྐྱིད་སྒྲུབ་ཐབས་གཉིས་ཀྱི་བར་འཚོ་གནས་ཐུབ་པའི་བསམ་ཚུལ་གཅིག་མཐུན་ཡོང་བར་འབད་དགོས།དེར་བརྟེན་འཛམ་གླིང་གི་ཆོས་ལུགས་ཚང་མས་འགྲོ་བ་མིའི་བཟང་སྤྱོད་ཀྱི་མིང་ཐོག་ནས་ཤུགས་སྣོན་ངེས་པར་དུ་བྱེད་དགོས།ཐབས་ཚུལ་དེ་གཉིས་ཀྱིས་ང་ཚོ་སྒེར་དང་མཉམ་རུབ་གཉིས་ཀའི་ཐོག་ནས་འཛམ་གླིང་ནང་ཞི་བདེ་བསྐྲུན་པའི་ཆོས་ཕྱོགས་ཀྱི་དགོས་ངེས་ཆ་རྐྱེན་དག་སྒྲུབ་ཐུབ།